《代饯无为马使君口号》
宋代·洪朋

伏波勋业风流远，皂盖朱轓尚小州。一曲阳关双别泪，百壶清小两遨头。

三年牢落应难借，五马踟蹰更少留。珍重促装归汉阙，胡床空复庾公楼。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。